
KONKURSA OBJEKTA APSKATE 22.03.2024.

2024. gada 22. martā notika Saeimas metu konkursa objekta apskate Rīgā, Jēkaba ielā 11, uz kuru bija pieteikušies 23 interesenti, bet piedalījās 21.
Pēc Saeimas nama apskates tika uzdoti sekojoši jautājumi, sniegtas šādas atbildes:
	JAUTĀJUMS:

	ATBILDE:


	1.Jūs minējāt, ka vēlaties padarīt Saeimas publisko daļu atvērtu, lai parādītu Saeimu. Vai Jūs varētu izstāstīt kā Jūs iztēlojaties, kā tas var notikt, ka netiek traucēts darbs un vienlaikus esat pieejami.

	1.Primāri jāparedz iespēja nodalīt darbinieku un apmeklētāju plūsmas - darba zonā (ēkā ir daudz kabineti, zāles) un publiskā zonā pasākumiem, ekskursijām, dot iespēju  lielākai sabiedrības iesaistei. Nolikumā ir iekļautas prasības  publiskai ārtelpai. Publiskā ārtelpa ir neatņemama Saeimas sastāvdaļa, kur notiek pasākumi, sākot ar viesu sagaidīšanu, beidzot ar barikāžu atceres dienu, piketiem, gājieniem, 4. maija fotografēšanos, un dažādi citi pasākumi.

	2.Kā tagad var piekļūt bibliotēkai?

	2. Saeimas vīzija ir tāda, ka publisko zonu - bibliotēku, ēdnīcu, konferenču centru - varētu nodalīt, un tajā  varētu nokļūt, iepriekš piesakoties. Piekļuve nebūtu visai ēkai, bet atsevišķām zonām, līdzīgi kā ir citos parlamentos - piekļuve bibliotēkai un publiskajai zonai ir pieļauta. Citā Saeimas ēkā, Jēkaba ielā 16, ir apmeklētāju informācijas centrs. Saeimas vīzija ir, ka šis informācijas centrs ir izvietots Saeimas namā, lai radītu atvērtāku vidi tūristiem, lai varētu iegriezties arī garāmgājēji, uzzināt gan par parlamenta vēsturi, gan piekļūt bibliotēkai, gan iedzert tasi kafijas. 
Šis ir viens no metu konkursa uzdevumiem. 

	KOMENTĀRS

	Lūgums skatīties uz Saeimas  namu kā uz Jūsu namu, tas ir “nākotnes nams”. Katrs balsojums, kas notiek Saeimā, katrs likums, kas stājas spēkā, tas ir nākotnes regulējums. Šis ir nams Jūsu bērniem, tas ir demokrātijas centrs un tā mājvieta. Drošība ir demokrātijas sastāvdaļa, tāpēc mēs runājam par atvērtību, mums ir jāparāda, ka sabiedrība un jebkurš cilvēks šeit ir aicināts. Mūsdienu drošības prasības ir tehniski tehnoloģiski procedurālas, kas kontrastē ar atvērtību un pieejamību. Tas ir izaicinājums jebkuram arhitektam, dizaineram savienot šīs divas it kā  nesavienojamās vērtības. Parlamentu demokrātijās viens no centrālajiem mērķiem ir šīs deviantās aktivitātes. Arī cilvēkiem, kas atrodas ārpusē un piketē, ir jājūtas drošiem un pasargātiem. “No tautas šis nams ir nācis un tautai paliks”. Jebkurā valstī parlaments ir centrālais objekts, uz kuru dodas tūristi, tā ir vieta galvaspilsētā, kuru cilvēki vēlas apskatīt. Tā kā Saeimas nams tiks atjaunots, tad šo atvērtību jāveido jaunā kvalitātē.


	3.Vai ir paredzēts, ka arī Sēžu zāle būs atvērta?

	3. Sēžu zālē ir viesu sektors, kas ir publiski pieejams ekskursiju grupām, bet pārējā zona, kurā ir deputātu sēdvietas  un notiek balsojumi,  nav publiski pieejama. 

	4.Vai piektdiena ir attālinātā darba diena?

	4. Parlamenta darba specifika ir tāda, ka pirmdienās notiek Saeimas prezidija sēdes, atsevišķu frakciju sēdes, otrdienās, trešdienās galvenokārt tiek organizētas komisiju sēdes. Ceturtdienās notiek Saeimas sēdes, bet piektdienas ir vēlētāju dienas, kad deputāti dodas reģionālajās vizītēs vai piedalās konferencēs. 
Lai ceturtdienās Saeima sēdē varētu izskatīt būtiskos jautājumus, tie iepriekš ir jāsagatavo.
Saeimas nama pirmie stāvi tiek izmantoti sēdēm, konferencēm un viesu pieņemšanai, augšējos stāvos ir Saeimas administrācijas darba kabineti. Daļa kabinetu  pašlaik nav ekspluatējami pārsegumu tehniskā stāvokļa dēļ. Saeimas ikdienas darbs notiek arī citās blakusesošās ēkās. 


	KOMENTĀRS

	Saeimai ir ļoti interesanta programma – skolu programma, kur var pieteikt skolu klases ekskursijām Saeimā.


	5.Vai Jūs kā lietotāji varat pateikt, kas Jums šeit patīk un kas reāli traucē.

	5. Pozitīvais ir tas, ka ēkas stāvu līmenī viss ir  savienots, kā arī visas vēsturiskās vērtības, ar kurām mēs lepojamies. 
Problemātiski ir tas, ka šeit trūkst gaisma un ir nepietiekama gaisa apmaiņa, arī tumšās sienas rada smagnējuma sajūtu. 
Attiecībā uz vides pieejamību, tad mūsu nākotnes redzējums ir, ka ēkā ir jāievieš universālā dizaina principi -lai visiem ēkas apmeklētājiem rodas sajūta, ka viņi šeit ir  gaidīti un saprasti. 

	6.Kāpēc galvenā plūsma tagad ir no Jēkaba ielas puses, garderobe ir pie galvenās ieejas?

	6. Tas ir veids, kā šobrīd tiek nodalītas plūsmas. Ja notiek pasākumi, tad darbinieki izmanto dienesta ieeju (no Jēkaba ielas puses), darbi Saeimas namā neapstājas. Otrs aspekts ir drošība kontrole. Pa centrālajām durvīm (no Klostera ielas puses) nāk augstākie viesi (vēstnieki, citu valstu augstāko amatpersonas, delegācijas) un, uz kuriem drošības prasības mums, kā uzņemošajai valstij, ir minimālas (jo tās jau iepriekš ir izveiktas). Turpretī dienesta ieejā ir caurlaižu kontrole. Metu konkursa rezultātā šo zonu būtu nepieciešams palielināt, paredzot vietu , kur novietot virsdrēbes un uzgaidīt.

	7.Vai darbinieki katru dienu iziet drošības kontroli?

	7. Darbiniekiem drošības kontrole nav jāiziet, jo visiem ir darbinieku kartes. Ja plūsmas būtu nodalītas, respektīvi, ja no Klostera ielas  puses nebūtu ieiešana pa taisno uz sēžu zāli, bet publiskā zona būtu nodalīta ar savu drošības kontroli, tad viss būtu savādāk.

	8.Vai Jums ir arī pagalma ieeja?

	8. Ir vārti no Jēkaba ielas puses uz iekšpagalmu.


	9.Vai pagalmu var kaut kā mainīt?

	9. 
Pretendentiem jādod idejas pagalma izmantošanai, bet jāņem vērā, ka caur pagalmu tiek organizētas piegādes.

	10.Kāds ir plāns līdz 2027. gadam, kad Saeimas namā noritēs būvdarbi?

	10. Visa ēka būs atbrīvota un nodota būvdarbu veicēja rīcībā. Saeimas nama funkcija tiks pārcelta uz pagaidu telpām. 



